als_Latn dik_Latn sag_Latn
(konica.al)- Ndeshja Juventus-Barcelona, e vlefshme për çerekfinalet e Champions League, ka edhe një sfidë brenda sfidës. Të gjithë e kujtojnë ndeshjen Itali-Uruguaj, e luajtur në fazën finale të Botërorit 2014, ku ndodhi një incident i pazakontë, Luis Suarez kafshoi në shpatull mbrojtësin italian Chiellini. Kanë kaluar pothuajse tre vjet nga ajo përballje, por vazhdon të jetë akoma virale, si fotot, ashtu edhe videoja. Të dy protagonistët e atij episodi do të jenë sonte në fushë, ku tani ata luajnë me klubet e tyre dhe jo me përfaqësueset. A mund të përsëritet ajo skenë?
E vështirë të ndodhë sërish, edhe për faktin se Suarez u penalizua gjatë për atë gjest. Megjithatë, në mediat angleze qarkullon një lloj basti që një nga kompanitë e basteve ka vënë pikërisht mes Suarez dhe Chiellini-t. Basti i pazakontë: A do ta kafshojë Suarez sonte Chiellini-n? Koeficienti është shumë i lartë për “po”, plot 700. Ndoshta është një shaka angleze, por fakti se lajmi është shkruar edhe nga mediat, basti mund të jetë i vërtetë, ose është nxjerrë në fillim pastaj është hequr. Chiellini e ka falur Suarez dhe ai episod është hedhur pas krahëve, por jo për bastet dhe mediat. Të shohim se çfarë do të ndodhë sonte…
als_Latn als_Latn